Tere! Sid Roth siin.
Tere tulemast minu maailma, kus kõik on loomulikult üleloomulik!
Mu külaline ei teadnud midagi mu pere kohta,
aga ütles mulle, mis on mu tütre nimi,
mis on mu tütretütre nimi
ja selle väikelinna nimi, kus nad elavad.
Olen täiesti hämmingus.
Sid Roth on uurinud üle 40 aasta üleloomulikku maailma.
Liitu koos Sidiga vaatamaks saadet: "See on üleloomulik!“
Tracy ei püüdnud ainuüksi minu tähelepanu,
teades väga täpselt erinevaid detaile mu elust,
aga ma lasin tal kõneleda ka me palvekoosolekul
ja ta tegi me meeskonnaga seda sama.
Kuidas sa kuuled selliseid asju?
On sellesse mõni ingel kaasatud või mis lugu on?
Jah, kui hakkan nägema asju, kogen esmalt Issanda ingli ligiolu
ja siis ka näen seda inglit oma vaimusilmadega.
Ja kui ta on siis valmis vaimuandide toimimiseks,
puudutab ta mu paremat õlga.
Vaatan seejärel inimestele silma ja näen seeläbi nende hinge.
Või annab Jumal mulle juba enne seda unenäo
ja nii ma tean, kes sinna kõik kokku tulevad.
See on nii äge!
Tahan rohkem teada saada sinu ja su anni kohta.
Nagu aru saan, olid elus vaid korra elu kirikus käinud
ja seda siis, kui olid 5-aastane.
Sa valmistusid tegelikult saama professionaalseks rulatajaks.
Olid selle juba peaaegu saavutanud, kuna sulle maksti selle eest palka jne.
Sinust pidi saama rulatajate superstaar.
Samas oli sul naaber, kes muudkui kuulutas Jumalast.
Ma sinu asemel oleks temast laia kaarega mööda käinud.
Miks siis sina ikka ja jälle ta juurde läksid?
Mind köitis see, et ta kõlas nagu Elvis Presley.
Tracy oli rannakunni tüüpi vend -
jõi ja tegi kõiki muid asju, mis sellega kaasas käivad.
Nii jõi ta ühel õhtul veidi liiga palju
ja leidis end magama jäädes otsapidi põrgust.
Olime ühel lõpupeol ja osad meist läksid randa.
Olime joonud ja pidutsenud ennegi, nii et selles polnud midagi imelikku.
Kuid ma ei tundnud end kuidagi hästi ja ütlesin, et pean pikali viskama.
Sõbrad arvasid, et olen ehk liiga palju võtnud,
aga miski oli viltu.
Viskasin pikali ja langesin sügavasse unne,
nähes "üles ärgates" suurt sügavat auku,
kust oli tunda põlenud naha lõhna ja kus nägin ka leeke.
Mu paremal käel aga oli Jumala ingel,
kes ütles mulle: "Sind on kutsutud evangeeliumi kuulutama.
Jumal on määranud sind olema prohvetiks rahvastele.
Imed ja tunnustähed saavad järgima sind
ja sa saad mõistma inimeste südamemõtteid."
Vaatasin nii inglit, kui sinna sügavikku,
nähes seal tuhandeid üles tõstetud käsi.
Tundsin jätkuvalt põleva naha lõhna ja inimeste karjumist.
Ja siis keegi neist ütles: "Palun kuuletu sellele kutsele!
Ära pöördu sellest ära.
Me oleme siin,
sest me polnud valmis täitma oma ülesannet."
Ingel näitas mulle ühe nägemuse
samal ajal, kui nägin neid põrguleeke
ja tundsin seda põlemislõhna.
Piiblis, Markuse 9:44 on öeldud: "Kus nende uss ei sure ja tuli ei kustu"
See tähendab, et inimestele meenub iga viimne kui kord,
kui keegi rääkis neile Jumalast, evangeeliumist
ja Jeesusest ning päästest.
Vaatasin ingli poole, kes ütles:
"Sa saad olema vastutav nende inimeste eest,
kui sa ei kuuletu Jumala kutsele."
Ja siis viidi sind taevasse.
Tundus, et olin selles sügavas unes terve igaviku.
Ma ei oska seda muudmoodi selgitada.
Ingel ütles: "Tule nüüd, Tracy!"
ja me läksime läbi suure värava.
Ingel viis mu taevasse ja ma nägin seal suurel hulgal inimesi.
Ta viipas mulle käega: "Tule!"
Mäletan seda sama selgelt, kui see oleks alles eile juhtunud.
Ta ütles: "Tule edasi!"
Läksime edasi
ja ma nägin üht inglit pööramas ühe suure raamatu lehti.
Astusin lähemale, et näha, millega on tegu.
Mäletan nii selgelt, kuidas mu ema ja isa ütlesid:
"See on Talle eluraamat."
ja ma küsisin: "See ongi see?"
Ja siis ingel ütles uuesti: "Tule!"
Vaatasin teisele poole ja nägin seal kristallselget vett.
Ühtlasi rohkelt loomi ja üldse kõike, mis oli nii ilus.
Osa inimesi ütleb, et taevas pole loomi.
Kui aga lugeda Ilmutuse raamatut,
siis me näeme, et Jeesus naaseb valgel hobusel.
Nii et seal on vähemalt üks valge hobune. - Just nimelt.
Igal juhul, ma tean, mida ma nägin.
Ingel ütles uuesti: "Tule!"
Me läksime läbi väravate...
Ilmutuse 21:12 räägib 12-erinevast väravast.
Nii nägin selle taevakülastuse ajal erinevaid tasandeid ja väravaid,
millest läbi läksin.
Läksin koos ingliga mu vasakul käel läbi viimasest väravast
ja siis see ingel põlvitas.
Mõtlesin, et kui ta põlvitab, siis ma põlvitan samuti.
Seda ma ka tegin ja kuigi ma ei näinud Issandat ennast,
nägin ma Tema majesteetlikku auhiilgust
ja Tema imelisust.
Ja mu silmad hakkasid kõige nähtu peale põlema.
Sest nagu 2. Moosese 33:20 ütleb -
ükski inimene ei saa näha Jumalat silmast silma.
Jumal lasi Moosesel näha vaid oma käsi ja selga.
Küll aga laseb Ta meil näha oma au. Seda erinevatel tasanditel.
Ükski inimene aga ei saa näha Tema palet.
Nii et ma ei näinud Jumalat,
aga ma kuulsin Ta häält, mida pean väga kalliks.
Mäletan, kuidas Ta ütles prohvetlikult:
"Tracy, olen kutsunud sind olema jumalasulane."
Ja siis Ta kinnitas kõike,
mida ingel oli mulle teiste külastuste käigus öelnud.
"Sinust saab minu suu.
Ma saan tegema imesid ja tunnustähti sinu läbi;
sa tunned ära inimeste mõtted
ja sa ilmutad neile minu tahet ja eesmärki.
Ma seisan kogu taevaga su taga
ja sa saad käima sammudes, mille ma olen sinu jaoks seadnud.
Mina olen läinud ja sa pead samuti minema.
Kui sa nüüd sellest kogemusest ärkad,
siis tea, et olen sinuga lõpuni välja."
Need annid üha kasvavad sinus,
aga peale ingli külastust 1995. a. ja kõige tegemist, mida sul kästi,
käivitusid need annid ikka täistuuridel.
Räägi sellest ingli külastusest.
Ingel külastas mind 1995. a.,
ja ta sõnum oli: "Sa saad teenima usukindraleid.
Õpid neilt, mida teha ja mida mitte teha
ja kui sa siis teenid neid..."
Kujutate te ette?
Kui need kindralid oleks teadnud seda,
mida Tracy õppis ja teadis selle kohta, mida mitte teha,
kui erinev nende elu oleks olnud.
Mu enda meelest oli kõige suurem imede teenistusega mees
William Branham.
Räägi meile temast veidi. Eriti neile, kes teda ei tea.
Ta toimis tunnetusesõna annis.
Ingel ütles talle: "Ma annan sulle kaks andi.
Su parem käsi hakkab vibreerima,
kui tegu on kurjade vaimude või haigustega.
Ja ma annan sulle ka tunnetusesõna anni.
Saad teadma nende nimesid ja kõike nende elu puudutavat."
Nii võis ta kutsuda saalist kellegi, keda ta ei tundnud
ja lugeda ette ta aadressi, tütre nime ja mida iganes.
Isegi selle, mida inimene oli hommikusöögiks söönud.
Ta sai nii detailseid tunnetusesõnu, et sõnugi pole.
Kui seda nägin ja ingel oli minuga rääkinud,
ütlesin: "Just seda ma tahangi. See peab saama ilmsiks maa peal."
William Branham oli selleks ajaks juba surnud,
aga sa leidsid end läbi erinevate olukordade
silmitsi mehega,
kes oli väikese poisina palvetanud koos William Branhamiga.
Mida Branham talle ütles?
See mees oli tol ajal teismeeas, u 16-17-aastane.
William Branham oli läinud ta tuppa, pannud käe ta õlale ja öelnud:
"Nõnda nagu mul on see võidmine, nõnda saab olema ka sinu oma."
Ja see mees teenibki nüüd selles annis.
Kas see Branhamilt võidmise saanud mees
palvetas ka sinu eest?
Just nii.
Nägin unes suurt telgikoosolekut, kus see mees kõneles.
Ja siis ta oli ka päriselt tulemas Põhja-Karoliinasse,
nii et läksime teda kuulama.
Täpselt aasta hiljem peale seda, kui olin selle unenäo näinud.
Läksin sinna telki ja ta surus mul kätt,
öeldes: "See sama võidmine, mille Branham kandis üle minu ellu,
saab tänasest olema ka sinu elus."
Naasesin tagasi me peamajja, pidades seal ka ärkamisteenistuse
ja korraga rullis ingel mu silme ees lahti rulli,
millel olid inimeste nimed, aadressid, haigused ja nende asukohad.
Nägin inimese ees seistes teda kui luukere
ja tajusin tunnetusesõna kaudu ta haigeid kohti.
Helistasin Tracyle eile õhtul
ja ta ütles: "Ma ei tea, mis lugu on, aga mu parem jalg valutab."
Ta kirjeldas täpselt, kust see valutab ja ma ütlesin: "Kirjeldasid just mind."
See on palju parem,
kui ükskõik, milline arst, kelle juures olen eales käinud.
Kuid sa õppisid ka midagi ühe taevase ilmutuse kaudu.
Tõmbasid paralleeli millegi vahele, mida ma pole kunagi Piiblis näinud.
Olen küll lugenud teenimise kohta ja teenimise kasulikkusest.
Olen lugenud üleloomulikkuse ja vaimuandide kohta.
Aga Jumal näitas sulle, et need kõik on omavahel seotud.
Selgita palun.
Ingel külastas mind 1997. a. ja ütles:
"See on retsept, kuidas avada Jumala au, teod ja vaimuannid.
Tahan, et palvetaksid 3h päevas.
Esimene tund palu keeltes.
Teine tund jää vaikseks ja kuula.
Ja kolmas tund...
Ma elan paigas, kus ei räägita enam keeltes.
Taevasse jõudes keeltes rääkimine kaob.
Nii et, kui jõuad juba Jumala au sfääri,
pole keeltes palvetamine enam vajalik.
Sa lihtsalt viibid Tema aus.
Sa lihtsalt tõstad oma käed ja ülistad Teda."
Ingel ütles, et hakates peale keeltes rääkimist kuulama,
tuleb sellele ka tõlgendus.
Su meeled on peale keeltes palumist juba täiesti selged,
sest kõik segavad faktorid on vaimus eemale palvetatud.
Seda tänu su otsesele suhtlusele Jumalaga.
Ehk siis sa puhastad oma meeled läbi keeltes palvetamise
ja siis vaigistad end, et kuulda, mida Jumal ütleb. - Just nii.
Mis siis, kui keegi järgib nüüd su soovitusi näiteks 3 kuud,
aga mitte midagi ei juhtu?
Soovitan olla järjepidev,
sest olles omandanud strateegia, kuidas jõuda Jumala südameni,
siis selle kõige arendamine võttis aega.
Mida järjepidavam ma aga olin...
Ütlen ikka jumalasulastele, keda õpetan,
et see peab saama palveharjumuseks.
Sa ei peagi alustama 3-tunnise palvega päevas.
Võid alustada ka nii, et palud 30 minutit päevas keeltes
ja 30 minutit päevas oled vagusi, kuulates Jumalat.
Ja siis saad hakata pikendama neid aegu.
Seda kõike järjepidevalt tehes
võid kuulda Jumalat sama palju kui Tracy
või rohkemgi veel.
Tracy on näinud ette
Jumala suuremat au vabanemist sel aastal
ja see saab drastiliselt muutma kogu Maa elu ja olu.
Ühtlasi palun Tracyl demonstreerida oma hämmastavat prohvetlikku andi.
Olete huvitatud?
Naaseme peagi saatesse...
Naaseme saatesse.
Tracy, sa näed inimeste kohta asju.
Aga sa näed asju ka USA ja maailma kohta.
Nii näiteks nägid sa Jumala suurema au esiletulekut.
Mida sa nägid?
See ilmutus, mille Jumal mulle oma suurema au kohta andis,
oli see, et 2019 saab olema taastamise või "tagasimaksete" aasta
ja Jumala au on hakanud juba ilmnema.
Ja järgneva kolme aasta jooksul peale seda
saab koguduste maastik läbi raputatud ja muutuma.
Jumal viib inimesi välja inimeste seast ja kogudusi koguduste seast.
See kõik hakkab liikuma Ameerika südamest.
Jumal joondab oma koguduse tagasi õigele positsioonile.
Ta toob koguduse tagasi pühaduse juurde
ja tõelise meeleparanduse juurde, kus au ei kuulu ühelegi inimesele
ja inimene ei ole asjade keskpunkt,
vaid kogu au saab kuuluma Kõikväelisele Jumalale.
See suurema au...
Kui sellest õigesti aru saan,
siis tavaline inimene saab liikuma vaimuandides.
Nagu Jeesuski ütles,
et me saame tegema samu asju, mida Tema
ja suuremaidki veel.
Kas see hakkabki sündima selles suuremas Jumala aus?
Me nimetame neid imedeks,
aga Jeesus nimetas neid Isa tegudeks.
Jeesuse teenistuse ajal oli see kõik normaalne
ja nii saab see normaalseks ka Jumala suurema au ilmnemisel.
Üleloomulikud asjad muutuvad loomulikuks nähtuseks.
Nii saavad kogudustes järgneva 3 aasta jooksul
toimuma põhimõttelised muutused.
Jumal äratab meid vaimselt üles, kuigi see algas juba 2019. aastal.
Nii nagu juba on toimunud muutused Valges Majas ja igal pool mujal,
nõnda tuleb Jumal meiegi majja asju muutma.
Mida sa oled näinud selle saate, minu ja mu teenistuse kohta?
Jumal näitas sind mulle nägemuses.
Tulid ja seisid mu ette ja Jumal ütles:
"See mees on minu eesootava suurema au eelkäija."
Nii tema teenistus, meeskond,
kui kõik, kes neid toetavad - ülemaailmselt.
Kõik, kes panevad sellele teenistusele õla alla
teadku, et Jumal on määranud selle teenistuse väga oluliseks ajaks,
kus me peame tooma esile Tema suuremat au
ja kogu austus selle eest kuulub Jumalale,
et Tema saaks liikuda.
Jah, ühtpidi on selleks oma kord, aga sellest hoolimata Jumal liigub.
Ainus, mida oskan selle kohta öelda, on see, et kogen aukartust selle ees.
Nii et, kui minu töö on anda eelmaitset sellest,
mis on tulemas,
siis tahan jagada seda eelmaitset kohe praegu.
Ole hea ja prohveteeri palun mõne inimese üle siin stuudios
või ka telerite taga. Kuis iganes Jumal juhib.
Lihtsalt tõstke oma käed ja võtke vastu Tema au.
Kogen erakordset võidmist.
Näen imede tegijat Jumalat ja Jumala inglit liikumas just praegu.
Lihtsalt tõstke oma käed kui alistumise märgiks Jumala ees.
Tahan paluda 3-4 inimese üle.
Ka teie üle, kes te vaatate meid ekraanide vahendusel.
Dianne, te saate oma ime oma alaseljaga seoses.
Te käite rulaatoriga, aga ei vaja seda enam.
Te ei vaja seda enam.
Andke meile teada, mida Jumal teile teeb.
Keegi teine, kes on jumalariigi töös, saab kogema imet alaseljas.
Sattusite avariisse, kus must auto ja burgundia punane auto
sõitsid kokku.
Jumal teeb oma imet just praegu.
Ma vabastan kõigile vaatajaile Jumala võidmise ja kogetavad imed
Jeesuse nimel.
Jumala ingel liigub just praegu ka siin stuudios.
Seal tagareas on üks abielupaar.
Palun tõuske mõlemad.
Ingel seisab te juures just praegu.
Ma ei tunne ju teid, ega? - Ei.
Ma ei tunne kumbagi teist?
Me pole kunagi rääkinud omavahel? - Ei.
Teil on olnud rahalisi raskusi, aga Jumal hakkab murdma sellest läbi
Härra, tõstke oma käed, sest Jumal tahab teid tervendada.
Teil on õlgadega olnud probleeme.
On te nimi Dustin? - On.
Te olete Dustin?
Sa tegelikult ei tunne teda? - Ei. Näeme esimest korda.
Ja te ei tunne Tracyt? - Ei.
No nüüd tunnete, sest ta teab te nime.
Dustin, te olete ehitaja. Näen teid ehituste ja hoonete ümber.
Selleski vallas tuleb edenemine ja kasv.
Olite seotud ühe õnnetusega ja Jumal tahab öelda:
"See rünnak on läbi ja see needus on murtud."
Jumal saab liikuma te elus ja need pimedad ajad on möödas.
Viimased 3 aastat on olnud rasked te jaoks.
8631?
8631.
See on te aadress? - Jah.
Country Line tänav? - County Line.
Ja te nimi on Sierra? - On.
Mis te nimi siis on? - Sierra.
Dierra Dawn? - Jaa!
Näete nüüd, miks ma olen hämmingus?
Te olete Sierra Dawn.
Kellsow? - Jah.
Ja te olete Dustin Wayne? - Olen.
Tõstke oma käed, sest Jumal tahab tervendada teid.
Olge õnnistatud!
Ta teeb ühe ime te peres ja puudutab ka te lapsi.
Viimased 3 aastat on olnud rasked,
aga Jumal pöörab kõik järgneva 3 aasta jooksul ümber.
Dustin ja Sierra, Jumal ütleb, et see on nüüd läbi.
Saatanal on lips läbi.
Sa kullake oled just saanud terveks.
Sul on alakõhu piirkonnas, naiste poole peal, olnud probleeme.
On nii?
Mul on skolioos ja puusadega probleeme.
Näed, kus mu käsi on? Jumal liigub seal just praegu.
See kõik kaob ja arst saab kinnitama seda imet.
Tean, et sulle meeldib, kui arstid kinnitavad toimunud imesid.
See on oluline su jaoks?
See on väga oluline mu jaoks.
Inimesed ütlevad sageli: "Ma ju tean, kui olen terveks saanud."
See on tore, aga ma käsin neil minna tagasi arsti juurde,
et too seda kinnitaks.
Jumal ei karda arste, sest Ta on nad ise loonud.
Nii et las nad siis kinnitada Jumala tegusid.
Las nad kinnitada Jumala, mitte inimeste tegusid,
sest kogu au kuulub Jumalale.
Tahtsin anda sellega vaid väikese eelmaitse,
aga meil on samas liiga palju infot, mis siia saatesse ei mahu.
Tahaksite te siis kuulda rohkem Tracy suust?
Tahaksite te, et Tracy palvetaks ka teie eest?
Siis külastage kodulehte ekraanil nähtavat kodulehekülge,
et näha selle saate laiendatud versiooni.
Vastav kodulehe aadress on ekraanil.
Põhjus, miks näha selliselt Jumala väe ilmnemist, on selles,
et uskuda ja näha,
et Jumal on suurem, kui sa oleks eales arvanud.
Kõige selle nägemine on selleks,
et võiksid esmalt saada ise väga lähedaseks Jumalaga
ja kogeda Jumalat.
Sest Tema tundmine on kõige olulisem asi üldse.
Kui me ei tunne Jumalat, ei oma ka miski muu tähtsust.
Aamen.
Järgmises saates...
Piibel räägib Jumala au kogemisest
ja sellest,
kuidas Temaga kohtunud inimesed said muudetud.
Nõnda võime meiegi kogeda Tema ligiolu ja au oma eludes.
Vaadake meid järgminegi kord, et näha, kuidas valmistuda selleks.
Tõlge: Anne-Ly Raukas